PRESSEMELDING 10-12-2020

# Engcons millioninvestering i Strömsund ferdig **– øker kapasiteten med nytt kontorbygg Engcon har investert millioner i et helt nytt kontorbygg med et areal på over 400 kvadratmeter fordelt på to etasjer. Bygningen er oppført i tilknytning til de eksisterende produksjonslokalene i svenske Strömsund. Investeringen er et ledd i å skape forutsetninger for videre vekst.**

Her om året innviet Engcon et helautomatisk anlegg i Strömsund for bearbeiding og herding av stammer til hovedproduktet, tiltrotatoren. Nå fortsetter Engcon å ruste opp for fremtiden, samtidig som de styrker sin svenske base.

– Engcons hjerte ligger i Strömsund, noe det vil fortsette å gjøre. Den internasjonale ekspansjonen har økt behovet for kontorlokaler, og for å kunne håndtere den videre veksten, har vi nå bygget ut, sier Krister Blomgren, adm. dir. i Engcon Group.

For 30 år siden grunnla Stig Engström Engcon i jämtlandske Strömsund, og selskapet er i dag verdensledende produsent av tiltrotatorer for gravemaskiner. På begynnelsen av 2000-tallet begynte Engcon å satse internasjonalt, og selskapet har nå blitt et internasjonalt konsern med avdelinger over hele verden.

I dag har Engcon etablert salgsselskaper i Sverige, Finland, Norge, Danmark, Storbritannia, Benelux, Frankrike, Tyskland, Nord-Amerika, Australia, Korea, Japan samt en fabrikk i Polen. Engcon-konsernets hovedkontor og hovedproduksjon finner vi fortsatt i Strömsund, og her har de også samlet alle økonomiske og administrative funksjoner for de ulike Engcon-selskapene. Dette gir et behov for større kontorlokaler.

– Det føles kjempegodt at vi nå har to moderne kontoretasjer på 204 kvm hver her i Strömsund. På bakkeplan er det kontorer og grupperom, og i andre etasje finner vi gjestearbeidsplasser samt et større konferanseområde. Dette er for å tilfredsstille Engcons videre behov og sikre at vi står godt rustet for fremtiden, sier Mikael Persson, adm. dir. i eiendomsselskapet Engcon Real Estate, som inngår i Engcon Group.

Krister Blomgren stemmer i og sier:

– I de nye lokalene vil avdelingene Design og Konstruksjon sitte sammen. Så nå sitter de nær hverandre, men også nær selve produksjonen og kjernen i virksomheten. Med denne investeringen skaper vi enda bedre forutsetninger i arbeidet med å nå ut til hele verden med tiltrotatoren.

Byggearbeidet er utført av det lokale selskapet Abrahamsson Bygg AB. Byggekostnadene beløper seg til ca. 8,5 millioner svenske kroner.

**Kontakt:**  
Ulrica Hellström engcon Group | +46 [0]72 236 32 00

engcon er verdensledende produsent av tiltrotatorer (gravemaskinens håndledd) og tilhørende redskaper som øker gravemaskinens fleksibilitet, presisjon og sikkerhet. Med kunnskap, engasjement og høyt servicenivå skaper vi fremgang for våre kunder.

engcon er et større konsern bestående av morselskapet engcon Holding AB med hovedkontor i Strömsund i Sverige. I tillegg har lokale salgsselskaper ansvaret for salget i sine respektive markeder Sverige, Norge, Finland, Danmark, Frankrik, Benelux, Nord-Amerika (USA og Canada), Storbritannia, Tyskland, Korea og Australia. I 2019 hadde engcon-gruppen ca. 300 ansatte og en omsetning på ca. 1350 MSEK. engcon ble grunnlagt i 1990. [www.engcon.com](http://www.engcon.com)